钦定古今图书集成/明伦汇编/氏族典/第352卷 > 《廖用贤尚友录》 > 侯均
## 钦定古今图书集成/明伦汇编/氏族典/第352卷 > 《廖用贤尚友录》 > 侯均

按《元史萧𣂏传》：“侯均者，字伯仁，奉元人。父母早亡，独
与继母居，卖薪以给奉养。积学四十年，群经百氏无
不淹贯，旁通释老外典，名震关中，学者宗之。用荐者
起为太常博士，后以上疏忤时相意，不待报可，即归
休田里。均貌魁梧而气刚正，人多严惮之。及其应接
之际，则和易款洽，虽方言古语世所未晓者，莫不随”
问而答。世咸服其博闻。